 Rasuulka Muxamed ah naxariis iyo nabadgalyo Eebbe korkiisa ha yeelee wuxuu Eebbe ugu deeqay dabeeco fiican, saas darteed yey muminiintu ugu soo kulmeen, hadduuse kakan yahay way ka ag carari lahaayeen, saasuuna Eebbe u faray inuu iska cafiyo wixii dhib ah ee kaga yimaada muminiinta, una dambi-dhaaf warsado, lana tashado, marka arrin la goostana lagu talaabsado isagoo la talo saaran Eebbe, gargaarna Eebbaa iska leh, hadduu Muslimiinta u gargaaro wax ka adkaan ma jiro, haddii kalena yaa Eebbe kasoo hadhay oo gargaara ah. 